Diesel BRANDON Black - Fast delivery | Spartoo Europe ! - material sweaters Men 70,00 €
Return | Men Material Men Fleece Men sweaters Men sweaters Diesel
EUR: S EUR: M EUR: L EUR: XL EUR: XXL Diesel
Geographical Norway FLYER 38,00 €
Teddy Smith PIERRE 34,99 € 27,99 €
Diesel THOMMER 160,00 € Morelexit: Hy is moeg vir die verdagmakery | Netwerk24
Deur Jana Marx 12 Junie 2019 06:02
Hy is moeg vir die verdagmakery van teologiese fakulteite, sê prof. Fanie Snyman, uittredende dekaan van die fakulteit teologie aan die Universiteit van die Vrystaat.
Snyman het gereageer op die verklaring deur die NG kerk Moreletapark in Pretoria oor #Morelexit.
Die NG kerk MoreletaparkFoto: Deaan Vivier
In die verklaring word onder meer redes verstrek waarom Moreletapark moontlik uit die NG Kerkverband (NGK) wil tree. Dit sluit in besware teen die groter NGK se Skrifgetrouheid en Skrifgesag – “liberale en humanistiese besluite” wat die kerk glo neem – en “liberale tendense in teologiese opleiding”.
Volgens die verklaring “heers (daar) wye kommer” oor die “liberale tendense” by die drie fakulteite. Moreletapark wonder dan of die kommer gegrond is, “en of die leierskap van die kerk daadwerklik besig is om daaraan aandag te skenk”.
Snyman, wat ook aan die NGK verbonde is, het by navraag gesê teologiese opleiding is “hoog op die agenda” van die NGK se prioriteite.
“Elke teologie-fakulteit waar daar NGK-studente opgelei word, het ’n toesighoudende liggaam (kuratorium) wat genader kan word. Daar is ook ’n algemene kuratorium waarvan verteenwoordigers van die kerk en die verskillende teologiese fakulteite deel vorm. By elke sinodesitting van die verskillende streeksinodes dien verslae van die verskillende fakulteite. Ek is ook oortuig daarvan dat dekane van die fakulteite toeganklik sou wees vir ’n gesprek,” sê Snyman.
Snyman verstaan nie waarom daar nie persoonlik met dosente, waarmee die gemeente ongelukkig is, gepraat word nie.
“Ek vind die breë beskuldiging van ‘liberale teologie’ ongelukkig. Wat presies word daarmee bedoel? En wat is die alternatief vir ‘liberale teologie’ wat die gemeente graag sou wou sien moet gebeur? My indruk is dat die term gebruik word as ’n vae, verdagmakende term sonder om in meer besonderhede uit te spel wat bedoel word.”
Snyman sê om al drie fakulteite oor daardie kam te skeer, plaas as’t ware “al die dosente wat ook NG lidmate is, onder verdenking”.
Hy is ook nie oortuig dat daar ’n “wye kommer” heers nie. “Die teendeel is eerder waar,” sê Snyman.
“Tydens my termyn as dekaan het die leierskap van die NGK elk van die drie fakulteite (Universiteite van die Vrystaat, Pretoria en Stellenbosch) besoek en met dosente gepraat. Die leierskap van die kerk gee dus deeglik aandag aan teologiese opleiding wat vir voornemende predikante van die NG Kerk gebied word.”
Netwerk24 het Snyman se vrae en stellings aan Pieter Breytenbach, die gemeente se bedryfshoof, gestel, maar die gemeente wou nie kommentaar lewer nie.
“Die enigste ding wat ek wél kan sê, is ons is steeds in die proses is om 'n pad binne-in die kerk te stap . So, daar is nog verskeie goed wat ons besig is om te doen en wat ons nog vorentoe gaan doen, waaroor ons nog ’n besluit gaan neem.”
Sinodeleiers reageer op die verklaring
Dr. James Kirkpatrick sê een vraag wat hy aan Moreletapark sou wou vra, is: “As julle ’n probleem het met Skrifgebruik, sê wát daarvan is nie houdbaar nie? Eerder as om ’n té breë verdagmaking te gebruik, noem die goed op die naam.”
Hoewel Kirkpatrick die assessor van die Noordelike Sinode is, lewer hy in persoonlike hoedanigheid kommentaar.
Kirkpatrick verduidelik deeglike besinning oor Skrifgesag kom al van 1986.
“Die NGK het die afgelope 35 jaar herhaaldelik oor Skrif en Skrifgebruik nagedink. Daar was in 1998, 2002 en 2004 verslae. Die jongste was in 2015. Waarom sal Moreletapark nou, in 2019, eers wakker word?
“Ek begin wonder of hul teologie hulle nie inhaal nie. Hulle het lank hul finansiële voorspoed aan die Here se seën toegeskryf. Hulle kry die laaste paar jaar maar finansieel swaar. Kan dit wees dat hulle nou voel die Here straf hulle (omdat hulle deel is van die NGK)?”
Ds. André Bartlett, voorsitter van die Hoëveld Sinode, meen die spanning gaan die breër NGK skade aandoen.
Wat die grief oor teologiese opleiding betref, wys Bartlett daarop dat die Oostelike Sinode deel vorm van die kuratorium wat by die Universiteit van Pretoria se Fakulteit Teologie betrokke is.
“As iemand iets aan besware op daardie vlak kan doen, is dit hulle! Ons moet nederig en respekvol wees oor dit waarop ons aanspraak maak. Waar dit gaan oor meningsverskille, is daar nog al die jare vir Moreletapark ruimte gemaak.”
Dr. André van Niekerk, voorheen ’n dosent in Christelike etiek aan Unisa, meen die verklaring “toon ’n gebrek aan die kuns van die verantwoordelike verstaan van ou tekste (hermeneutiek)”.
Hy sê Moreletapark sal konsekwent moet wees in sy Skrifbeskouing.
“Jy kry die tipiese modernistiese waarheid, waar alles letterlik is en alles vir altyd waar is.”
Volgens Van Niekerk is dít Moreletapark se waarheidsbegrip. Hy meen dit help nie Moreletapark dink fundamentalisties oor sekere Skrifgedeeltes, maar glo dan nie ook “die aarde staan op vier pilare nie, is in ses dae van 24 uur elk geskep of die vrou moet in die kerk swyg”.
Daarteenoor is daar “die post-moderne waarheid, waar elkeen besluit wat vir hom waar is”. “ ’n Bybelse waarheidsbegrip is egter ’n verhoudingswaarheid,” sê Van Niekerk.
Die reaksies is gestel aan Moreletapark, wat nie kommentaar wou lewer nie.
Meer oor: Ng Kerk Moreletapark | Universiteit Van Die Vrystaat | Dr. André Van Niekerk | Ds. André Bartlett | Dr. James Kirkpatrick | Prof. Fanie Snyman | Pretoria | Morelexit | Kerke